**Katzenjammer** er et band fra Oslo som startet i 2005. Bandet består av Anne Marit Bergheim, Solveig Heilo og Turid Jørgensen. Bandet spiller en musikk som er en blanding av flere stilarter som folk, pop, rock, bluegrass, blues, soul, country og balkanmusikk. De tre medlemmene veksler på å spille over 20 instrumenter, blant dem uvanlige instrument i bandsammenheng, som trekkspill, bassbalalaika, fløyte, ukulele, banjo, dobro, domro, trompet og melodika. Bandet samarbeider med Mats Rybø som skriver flere av bandets sanger. 

*The Guardian* skrev i 2015 at Katzenjammer er underholdende, morsomme og originale. Anmelderen beskriver musikken som en blanding av pop, americana, keltisk musikk og rytmer fra Balkan. De har blant annet turnert sammen med den kanadiske musikeren Ben Caplan.

Historie
--------

### 2005–07: Dannelse

Grunnleggerne av Katzenjammer møttes i 2004 mens de studerte ved Nordisk Institutt for Scene og Studio (NISS) i Oslo. Bandet tok form mens de hørte Anne Marit Bergheim fremføre "Wading in Deeper" med piano. De ble ført sammen av en felles følelse av å være utskuddene på skolen, og de opplevde at skolen ikke oppmuntret til originalitet, men "bare ønsket å lære studentene slikt som allerede var blitt gjort."

Navnet de valgte er inspirert av Katzenjammer Kids, i Norge kjent som Knoll og Tott, som er den eldste tegneserien som fortsatt produseres med nye avsnitt. Figurene i inspirasjonskilden er full av opprørske påfunn og manglende respekt for autoriteter. Katzenjammer valgte navnet fordi de kjente seg igjen i karakterene i tegneserien. Bandet hadde også et visuelt bilde av seg selv som Aristokattene i tegnefilmen fra Disney, som spiller på alt de kan finne på å spille på.

Termen *katzenjammer* er et tysk låneord som direkte oversatt betyr kattejamring, som i Norge benyttes for å beskrive at musikk er av svært lav kvalitet ved å sammenligne den med remjende katter. I Tyskland brukes ordet *Katzenmusik* beskrivende på samme måte,  mens den aktuelle betydning av *Katzenjammer* er *bakrus*.

### 2009–10: Le Pop

I 2008 var Katzenjammer en av finalistene i NRK's årlige Urørt-konkurranse for usignerte artister, altså artister som ikke hadde platekontrakt. De vant publikumsstemmene og ble folkets favoritt, men ettersom juryens stemmer ifølge konkurransereglene var utslagsgivende, endte de på tredjeplass med låten "A Bar in Amsterdam". Samme år opptrådte de også under by:Larm i Oslo, noe som ga dem internasjonal eksponering.

Debutalbumet *Le Pop* ble sluppet i september 2008. Albumet var en blanding av flere ulike stilarter, deriblant pop, kabaretmusikk, rockabilly og bluegrass. Noe av materialet var skrevet av dem selv, men de fleste låtene var skrevet av Mats Rybø, og Katzenjammer hadde arrangert dem for de femten instrumentene de vekslet på å traktere.

*Le Pop* ble godt tatt imot av internasjonale kritikere og ble beskrevet som "oppslukende og tiltalende". Albumet oppnådde en niendeplass på VG-lista og fikk også en 71.-plass på en nederlandsk hitliste selv om albumet aldri ble utgitt i Nederland. I 2008 var *Le Pop* nominert til Spellemannprisen i kategorien *Årets nykommer*.

### 2011–2013: A Kiss Before You Go

*A Kiss Before You Go*, Katzenjammers andre album, ble sluppet i september 2011. Både tekster og det visuelle uttrykket var inspirert av den franske spillefilmen *The City of Lost Children*, et surrealistisk eventyr for voksne.

*A Kiss Before You Go* gikk rett inn på 7.-plass i Tyskland. Albumet solgte til platina i Tyskland. Det vil si at det ble solgt mer enn 200.000 fysiske eksemplarer. I Norge klatret albumet til sjetteplass. Albumet fikk svært gode anmeldelser internasjonalt og ble omtalt som "fullstendig fornøyelig" og "nær genialitet." Singelen "I Will Dance (When I Walk Away)" ble en mindre hit i Tyskland og nådde 32.-plass på listene.

I mai 2012 slapp Katzenjammer *A Kiss Before You Go: Live in Hamburg*, som var deres første konsertalbum. Opptakene ble gjort på konsertstedet Große Freiheit 36 i Hamburg, Tyskland, i løpet av 2011-turneen, og ble utgitt som både CD og DVD.

I 2013 bidro Katzenjammer i boken Tenk som en rockestjerne, skrevet av Ståle Økland.

### 2014–2016: Rockland

14. april 2014 kunngjorde Katzenjammer på gruppens Facebook-side at de var i studio for å spille inn et nytt album. 18. november 2014 ble den første singelen *Lady Grey* publisert med tekst på YouTube. 5. januar 2015 ble musikkvideoen til *Lady Grey* sluppet via Clash Magazine. Albumet *Rockland* ble så utgitt 16. januar 2015, via Vertigo og Universal Music.

I januar 2016 opplyste Marianne Sveen at hun ville forlate Katzenjammer for å satse på soloprosjekter.

Internasjonalt
--------------

Katzenjammer har hatt stor internasjonal suksess og har på det meste gjort 170 konserter på et år, hvorav bare en håndfull av dem i Norge. Mens det i Norge har vært stille rundt bandet på 2010-tallet, har de turnert aktivt i Australia, Amerika og Europa med hovedfokus på Europa. De har lagt bak seg flere utsolgte turneer og har alene fylt lokaler med plass til opp til 10 000 publikummere. De har spilt på de største festivalene i land som USA, England, Tyskland, Danmark, Sveits, Østerrike, Nederland, Belgia, Sverige og Ungarn. De ble invitert av David Byrne fra Talking Heads til å spille på de to største festivalene i Statene etter at han oppdaget dem på gata i Austin, Texas, under festivalen South By South West - som omtales som "verdens viktigste festival".

I Storbritannia har Katzenjammer høstet svært gode kritikker for både plater og konserter, og singlene *I Will Dance (When I Walk Away)* og *Rock Paper Scissors* fra bandets andre album har blitt hyppig spilt på britiske radiostasjoner over hele landet samt blitt C-listet på BBC Radio. Plateprateren Steve Lamacq omtalte bandets opptreden på Glastonbury-festivalen i 2011 som «the best gig of my time at Glastonbury». Bandet har senere blant annet gjennomført to utsolgte turneer i England i 2012, holdt en lukket konsert i det britiske parlamentet i London kun for parlamentmedlemmene og opptrådt i Hyde Park for vel 25 000 tilskuere i forbindelse med «BBC Radio 2 Live in Hyde Park».

Både *Le Pop* og *A Kiss Before You Go* ble nominert til prisen Echo Awards i de respektive utgivelsesårene. Echo Awards er den europeiske varianten av Grammy-prisen. Begge albumene var nominert i kategorien "Best international pop/rock group, i godt selskap med Coldplay, Snow Patrol, Roxette og Sunrise Avenue.

Utgivelser
----------

* *Le Pop*, 2008
* *A Kiss Before You Go*, 2011
* *A Kiss Before You Go: Live in Hamburg*, 2012
* *Rockland*, 2015

Referanser
----------

1. ↑  «soundsfromthedarkside.com». Besøkt 19. oktober 2015.
2. ↑  Denselow, Robin (29. januar 2015). «Katzenjammer review – an enormous sense of fun». *The Guardian* **(engelsk)**. ISSN 0261-3077. Besøkt 7. februar 2024.
3. ↑  Virtue, Graeme (6. januar 2016). «Ben Caplan review – burlesque folk with a bellowing ringmaster». *The Guardian* **(engelsk)**. ISSN 0261-3077. Besøkt 7. februar 2024. «Caplan has toured with turbocharged Norwegian nu-folkers Katzenjammer, and they share a taste for rich, demonic, black forest gateau folk – that particular stripe of lurid oompah that can seem thrillingly decadent or dangerously close to cartoonish depending on your tolerance.»
4. 1 2  Fitzpatrick, Rob (4. mars 2012). «Ready for Anything». *The Sunday Times*. News International. Arkivert fra originalen 28. mai 2015. Besøkt 26. februar 2013.
5. ↑  «The Interview With … Katzenjammer». planetmusicreview.wordpress.com. 25. februar 2012. Besøkt 26. februar 2013.
6. ↑  Suddath, Claire (17. mai 2010). «Top 10 Long-Running Comic Strips / The Katzenjammer Kids». *Time*. Time Inc. Arkivert fra originalen 25. februar 2013. Besøkt 26. februar 2013.  «Arkivert kopi». Arkivert fra originalen 25. februar 2013. Besøkt 12. oktober 2015.
7. ↑  Delaney, Karen (22. mars 2012). «Katzenjammer interview • "We are always on the lookout for the missing piece in the puzzle"». wearsthetrousers.com. Arkivert fra originalen 11. desember 2013. Besøkt 26. februar 2013.  «Arkivert kopi». Arkivert fra originalen 11. desember 2013. Besøkt 12. oktober 2015.
8. ↑  «Metalglory: Katzenjammer Special». Arkivert fra originalen 6. mars 2016. Besøkt 19. oktober 2015.
9. ↑  «Duden Rechtschreibung, Bedeutung, Definition». Besøkt 12. oktober 2015.
10. ↑  «Urørtfinalist 1 - Katzenjammer» **(norsk)**. NRK. Besøkt 26. februar 2013.
11. ↑  «Artists: Katzenjammer». Propeller Recordings. Arkivert fra originalen 6. september 2012. Besøkt 26. februar 2013.  «Arkivert kopi». Arkivert fra originalen 6. september 2012. Besøkt 12. oktober 2015.
12. ↑  Poet, J. «Review: Le Pop». AllMusic. Besøkt 26. februar 2013.
13. ↑  (2008) Albumnotater for *Le Pop*. Propeller Recordings.
14. ↑  Hughs, Pete (24. mai 2012). «Album: Katzenjammer / A Kiss Before You Go». beardrock.com. Arkivert fra originalen 21. april 2013. Besøkt 26. februar 2013.
15. ↑  Schiller, Mike (6. juli 2010). «Katzenjammer: Le Pop». *PopMatters*. PopMatters Media, Inc. Besøkt 21. september 2010.
16. 1 2  «Discography Katzenjammer». norwegiancharts.com. Hung Medien. Besøkt 26. februar 2013.
17. ↑  «Discografie Katzenjammer» **(nederlandsk)**. dutchcharts.nl Hung Medien. Besøkt 26. februar 2013.
18. ↑  «Katzenjammer for full musikk» **(norsk)**. nrk.no. 3. juni 2012. Besøkt 16. februar 2013.
19. ↑  Schwarzer, Leonie (10. mai 2011). «Katzenjammer in Interview». aviva-berlin.de. Besøkt 26. februar 2013.
20. ↑  «Erweiterte Suche: Katzenjammer Album» **(tysk)**. Charts.de. Media Control. Besøkt 26. februar 2013.
21. ↑  «Gold-/Platin-Datenbank: Katzenjammer» **(tysk)**. Bundesverband Musikindustrie. Besøkt 19. oktober 2015.
22. ↑  Pearlman, Mischa (11. mai 2012). «Katzenjammer: A Kiss Before You Go Review». BBC Music. BBC Online. Besøkt 22. februar 2013.
23. ↑  Weisz, Ben (7. mai 2012). «Album Reviews: Katzenjammer – A Kiss Before You Go». MusicOHM.com. Besøkt 22. februar 2013.
24. ↑  «Erweiterte Suche: Katzenjammer Song» **(tysk)**. Charts.de. Media Control. Besøkt 15. februar 2013.
25. ↑  «Nun erschienen: Katzenjammers A Kiss Before You Go (Live In Hamburg)» **(tysk)**. universal-music.de. Universal Music Group. 25. mai 2012. Besøkt 23. februar 2013.
26. ↑  «Arkivert kopi». Arkivert fra originalen 2. april 2015. Besøkt 17. april 2015.
27. ↑  «Marianne Sveen forlater Katzenjammer». Dagbladet. 3. januar 2016.
28. ↑  «"Stjernene elsker Katzenjammer"». Besøkt 19. oktober 2015.
29. ↑  «Klar Tale - Ti år med Katzenjammer». Arkivert fra originalen 17. november 2015. Besøkt 19. oktober 2015.
30. ↑  «maanefestivalen.no - Katzenjammer». Arkivert fra originalen 17. november 2015. Besøkt 19. oktober 2015.  «Arkivert kopi». Arkivert fra originalen 17. november 2015. Besøkt 19. oktober 2015.
31. ↑  «South By South West - "Verdens viktigste festival"». Besøkt 19. oktober 2015.
32. ↑  «"BBC Artist Page - Katzenjammer"». Besøkt 19. oktober 2015.
33. ↑  «"Spiral Earth - Katzenjammer"». Arkivert fra originalen 29. mars 2012. Besøkt 19. oktober 2015.  «Arkivert kopi». Arkivert fra originalen 29. mars 2012. Besøkt 19. oktober 2015.
34. ↑  «"All Party Parliamentary Folk Arts Group"». Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 19. oktober 2015.
35. ↑  «Music Industry Awards». Besøkt 19. oktober 2015.
36. ↑  «Echo Awards nominasjon"». Arkivert fra originalen 5. september 2015. Besøkt 19. oktober 2015.  «Arkivert kopi». Arkivert fra originalen 5. september 2015. Besøkt 19. oktober 2015.

Eksterne lenker
---------------

* (en) Offisielt nettsted Rediger på Wikidata

* (en) Katzenjammer – kategori av bilder, video eller lyd på Commons Rediger på Wikidata
* (en) Katzenjammer på Internet Movie Database Rediger på Wikidata
* (en) Katzenjammer på Apple Music Rediger på Wikidata

* (en) Katzenjammer på Discogs Rediger på Wikidata

* (en) Katzenjammer på MusicBrainz Rediger på Wikidata

* (en) Katzenjammer på Spotify Rediger på Wikidata

* (en) Katzenjammer på Songkick Rediger på Wikidata

* (en) Katzenjammer på Last.fm Rediger på Wikidata

* (en) Katzenjammer på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** ISNI **·** NKC **·** BBC Things **·** MusicBrainz **·** Discogs **·** AllMusic
 |